पाएं अपने शहर की ताज़ा ख़बरें और फ्री ई-पेपरडाउनलोड करें
बेगमगंज SDM के बंगले के समीप एक टीनशेड में पांच बेड का अस्पताल संचालित हो रहा था। जब यह जानकारी अफसरों को लगी तो मौके पर पहुंचे। यहां पर बेड पर मरीज भर्ती मिले और उन्हें बोतल लगी हुई पाई गई, लेकिन कथित डॉक्टर कार्रवाई की भनक लगते ही वहां से भाग गया।
कथित डॉ.एसके मद्रासी (रैकवार) ने जनपद पंचायत की जमीन पर SDM के बंगले के पास में एक टीनशेड किराए पर लेकर उसमें पांच बेड का अस्पताल तैयार कर लिया था। इतना ही नहीं यहां पर मरीजों को भर्ती करके उनका इलाज भी किया जा रहा था। जब सरकारी अमला कार्रवाई करने पहुंचा तो यहां का दृश्य देखकर आश्चर्यचकित रह गया। इस टीनशेड के चारों तरफ से चद्दर एवं नेट लगाकर बंद करके रखा गया था, ताकि किसी को कोई शक हो। SDM अभिषेक चौरसिया ने टीनशेड में लगे बेड, कुर्सी, बॉटल स्टैंड, दो पंखे सहित दवाईयों की जब्ती बनवा दी। SDM ने कहा कि छापामारी की गई है, वास्तविक स्थिति का पता लगाया जा रहा है। यहां पर अस्पताल चलाने वाला गायब हो गया है, उसकी तलाश करवाई जा रही है। इस दौरान BMO डॉक्टर संदीप यादव, TI इंद्राज सिंह भी मौजूद रहे।
MP में मरीजों की जान से खिलवाड़:झोलाछाप ने खेत में शुरू कर दिया अस्पताल; पेड़ पर बोतल बांध कर किया जा रहा मरीजों का इलाज, अफसरों को भी पता लेकिन कार्रवाई नहीं
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn